Na temelju članka 39. stavka 1. Zakona o odgoju i obrazovanju u osnovnoj i srednjoj školi (*Narodne novine*, br. 87/2008.) i članka 183. Statuta OŠ „Stjepan Radić“, Božjakovina, Školski odbor donio je u sjednici održanoj 22. listopada 2015. godine

**ODLUKU**

**o osnutku učeničke zadruge**

Članak 1.

Pri osnovnoj školi „Stjepan Radić“, Božjakovina (u daljem tekstu: Škola) osniva se učenička zadruga Flora (u daljem tekstu: Zadruga).

Članak 2.

Pripremne poslove do proglašenja osnutka i početka rada Zadruge te poslove zadružne uprave do izbora Zadružnog odbora obavlja Privremeni zadružni odbor u slijedećem sastavu:

1. Klara Čavar, predsjednica,

2. Ivana Skočić članica i

3. Ivan Perić član.

Članak 3.

Zadaće Privremenog zadružnog odbora jesu:

1. pripremiti prijedlog pravila, ustroja i imena Zadruge,
2. izraditi prijedlog programa rada Zadruge,
3. voditi u Školi i izvan Škole poslove u svezi s osnutkom i početkom rada Zadruge,
4. organizirati upis učenika/ca u članstvo Zadruge,
5. utvrditi prijedlog za imenovanje članova/ica Zadružnog odbora,
6. održati osnivačku skupštinu Zadruge na kojoj će se proglasiti osnutak i početak rada te prihvatiti pravila Zadruge,
7. obaviti i druge poslove u svezi s pripremom početka rada Zadruge.

Članak 4.

Sjedište Zadruge je u Školi, u Božjakovini, Domaćinska 1.

Članak 5.

Škola za djelatnost Zadruge osigurava prostorije, zemljište i inventar u vlasništvu Škole.

Zadruga će se služiti priborom, alatom i sredstvima koje dobije od darovatelja, pokrovitelja i drugih.

Članak 6.

Novčana sredstva Zadruge, bez obzira na izvore, vodit će se preko računa Škole, posebno evidentirati, a mogu se uporabiti samo za rad učeničke zadruge i unapređenje odgojno-obrazovnog rada škole.

Računovodstvo i druge stručne službe Škole obavljat će financijske, računovodstvene i ostale administrativne poslove za potrebe Zadruge.

Članak 7.

Ova odluka dostavlja se Hrvatskoj udruzi učeničkog zadrugarstva, Ministarstvu znanosti, obrazovanja i športa, te upravnom odjelu za društvene djelatnosti i uredu državne uprave u županiji, službi za društvene djelatnosti – (pod)odsjeku za prosvjetu i kulturu.

Klasa: 003-05/15-01/12

Ur.broj: 238/07-36-15-01

U Božjakovini, 22. 10. 2015.

 Predsjednik

Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnatelj škole

\_\_\_\_\_\_\_\_\_\_\_\_\_\_\_\_\_\_\_\_\_\_\_